பொழுது விடிந்த பின்தான் தெரிந்தது.. பொன்னுத்தாயி இனி எழுந்திருக்கவே மாட்டாள் என்று. .“ஜன்னி, சீதம், நிக்காம இருந்த தீட்டு காரணமா ரத்தம் நெறையா போயி.. செத்திருக்கலாம் என ஆளாளுக்கு ஒரு காரணம் சொன்னாங்க.. என்ன காரணம்னாலும் இனிமே என் பொன்னு என் கூட இருக்கபோவது இல்ல..! என்னையும், என் புள்ளயையும் தனியா உட்டுட்டு போயிட்டா..!”.அதன் பிறகு பல கஷ்டங்கள் இருந்தாலும், ரமேசை நன்றாக படிக்கவைத்து அவன் இன்று சென்னையில் உள்ள ஐ.டி. நிறுவனம் ஒன்றில் மாதம் முப்பதாயிரம் சம்பளம் வாங்கும் அளவுக்கு வளர்த்துவிட்டிருக்கிறார் அய்யாசாமி...பொன்னுதாயின் நினைவுகளில் இருந்து விலகி விறகு சுமையை பெரியய்யா வீட்டின் முன்னால் போட்டார்...“என்ன அய்யாசாமி.. கொஞ்சம் வெறவு பச்சையா இருக்கும் போல இருக்கு.. சரி.. எவ்வளவு ரூபா வேணும்..”.“நான் எப்பயா உங்ககிட்ட அதிகமா சொல்லிருக்கேன்.. நூறுதான்யா..”